**Upozornenie pre občanov a firmy pôsobiace na území obce Šterusy**

Obec Šterusy upozorňuje občanov, ale i všetky a spoločnosti  firmy podnikajúce na jej území, na dôsledné dodržiavanie ustanovenia § 3 ods. 1 písm. a) a b) zákona 220/2004 o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevenciia o kontrole znečisťovania životného prostredia a o zmene a doplnení niektorých zákonov v platnom znení, ďalej len „zákon“, ktorý ukladá vlastníkom poľnohospodárskej pôdy, nájomcom alebo správcom poľnohospodárskej pôdy **povinnosť predchádzať výskytu a šíreniu burín na neobrábaných pozemkoch.**

Nakoľko sa občania sťažujú na niektoré zaburinené pozemky a zvýšenú možnosť šírenia buriny a  tým i rôznych hlodavcov, **upozorňujeme Vás na pravidelné kosenie a udržiavanie zatrávnených plôch v takom stave, aby ste neporušovali § 3 ods. 1 písm. a) a b)** zákona tým, že nezabezpečíte základnú starostlivosť o poľnohospodársku pôdu alebo spôsobíte jej poškodenie, čím sa dopúšťate priestupku podľa § 25 odst. 1 písm. a) a b) zákona a možno Vám uložiť pokutu podľa § 25 odst. 2 tohto zákona do 330,- €.